نن په کابل کې د اوزبیکستان نوي ګومارل شوي سفیر ایبک عثمانوف د خپل باورلیک کاپی د بهرنیو چارو وزیر مولوي امیر خان متقي ته وړاندې کړه۔

په پیل کې د بهرنیو چارو وزیر د اوزبیکستان نوي سفیر ته هرکلی وویه او ډاډ یې ورکړ، چې د افغانستان اسلامي امارت د بهرنیو چارو وزارت به ورسره په اړوندو چارو کې بشپړه همکاري کوي۔

د بهرنیو چارو وزیر د دواړو هېوادونو په پلازمېنو کې د دواړو هېوادونو فعال سفارتونه دوو اړخیزو اړیکو کې د پرمختګ ښه نښه وبلله او ټینګار یې وکړ، چې د دواړو هېوادونو ترمنځ د سترو اقتصادي پروژو په برخه کې عملي ګامونه پورته شي۔

عثمانوف د دواړو هېوادونو ترمنځ اړیکې وروګلویزې وبللې او ژمنه یې وکړه، چې د خپل ماموریت په دوره کې به د دواړو هېوادونو ترمنځ د اړیکو د لا پراختیا لپاره هلې ځلې کوي۔

د اوزبیکستان نوي سفیر د دواړو هېوادونو ترمنځ په لوړه کچه د پلاوو تبادله د نږدې اړیکو د بېلګي په توګه یاده کړه